A Giuanna

Sas bunneddas ti falant uguales
e faghes unu passu de reina.
Pro cant’andat sa terra muntagnina
non tenese cumpagnas nè fedales,

Ca in sa cara giughes sos signales
d’una belles’isplendida e divina;
e pàrese s’istella mattutina
pro sas grazias tuas verginales.

Tottu si giran cand’in sa carrera
traessasa lezzera e mal’estida
andende a broch’in testa a sa funtana

Lassan sos coros s’aspra violera,
chi cumbattit sa zente pro sa vida,
e torrat donzi cara risulana.